กฎกระทรวงกำหนดการปฏิบัติงานการทะเบียนราษฎรด้วยระบบดิจิทัล (ฉบับที่ 2) พ.ศ. 2566
ประกาศวันที่ 2023-03-15

content: กฎกระทรวง กำหนดการปฏิบัติงานการทะเบียนราษฎรด้วยระบบดิจิทัล (ฉบับที่ ๒) พ.ศ. ๒๕๖๖
content: อาศัยอำนาจตามความในมาตรา ๗ วรรคหนึ่ง แห่งพระราชบัญญัติการทะเบียนราษฎร พ.ศ. ๒๕๓๔ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันที่ ๑๓ มีนาคม พ.ศ. ๒๕๖๖ เป็นต้นไป
sectionNo: 2
content: ข้อ ๒ ให้ยกเลิกความในวรรคสองของข้อ ๗ แห่งกฎกระทรวงกำหนดการปฏิบัติงานการทะเบียนราษฎรด้วยระบบดิจิทัล พ.ศ. ๒๕๖๕ และให้ใช้ความต่อไปนี้แทน “ให้ยกเว้นค่าธรรมเนียมเกี่ยวกับการทะเบียนราษฎรตามที่กำหนดในกฎกระทรวงที่ออกตามความในพระราชบัญญัติการทะเบียนราษฎร พ.ศ. ๒๕๓๔
sectionNo: 2
content: เว้นแต่ค่าธรรมเนียมการแจ้งหรือขอเมื่อพ้นกำหนดเวลาตามมาตรา ๕๑ ให้แก่ผู้ใช้บริการการทะเบียนราษฎรด้วยระบบดิจิทัล”
content: ให้ไว้ ณ วันที่ ๘ มีนาคม พ.ศ. ๒๕๖๖ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรยกเว้นค่าธรรมเนียมการให้บริการการทะเบียนราษฎรด้วยระบบดิจิทัล เพื่อเป็นการลดภาระค่าใช้จ่ายให้แก่ประชาชน จึงจำเป็นต้องออกกฎกระทรวงนี้